pythainlp/thai-wiki-dataset-v4 huggingface dataset:
อาการไม่พึงประสงค์จากยา

อาการไม่พึงประสงค์จากยา  คือภาวะซึ่งมีผลเสียจากการใช้ยาในขนาดปกติ ในการให้ยาแบบปกติ อาจเกิดหลังการให้ยาเพียงครั้งเดียว หรือเมื่อให้เป็นเวลานาน หรือเมื่อให้พร้อมกับยาอื่น ก็ได้ ภาวะนี้แตกต่างจากผลข้างเคียงของยาตรงที่ผลข้างเคียงของยานั้นไม่จำเป็นจะต้องเป็นผลที่ไม่พึงประสงค์แต่เพียงอย่างเดียว วิชาที่ว่าด้วยการศึกษาเกี่ยวกับอาการไม่พึงประสงค์จากยาเรียกว่า pharmacovigilance
อาเกจิ มิตสึฮิเดะ

อาเกจิ มิตสึฮิเดะ (#เปลี่ยนทาง ค.ศ. 1528 – 2 กรกฎาคม ค.ศ. 1582) เป็นขุนพลซามูไรในยุคเซ็งโงกุที่เป็นที่รู้จักจากการลอบสังหารโอดะ โนบูนางะ เป็นที่รู้จักในฐานะโชกุน 13 วัน
มิตสึฮิเดะเป็นผู้รักษาความปลอดภัยให้กับอาชิกางะ โยชิอากิและต่อมา"ไดเมียว"โนบูนางะในช่วงสงครามทางการเมืองในการรวมประเทศญี่ปุ่น มิตสึฮิเดะก่อกบฏต่อโนบูนางะโดยไม่ทราบเหตุผลตอนการล้อมฮนโนจิใน ค.ศ. 1582 ทำให้โนบูนางะที่ไม่มีใครรักษาความปลอดภัยต้องทำ"เซ็ปปูกุ"ที่เกียวโต 
มิตสึฮิเดะพยายามก่อตั้งตนเองเป็น"โชกุน" แต่ถูกโทโยโตมิ ฮิเดโยชิ ผู้สืบทอดของโนบูนางะไล่ตาม และเอาชนะเขาที่ยุทธการที่ยามาซากิ การปกครองระยะสั้นของมิตสึฮิเดะกลายเป็นแรงบันดาลใจในสุภาษิตโยจิจูกูโงะ (#เปลี่ยนทาง , #เปลี่ยนทาง)
เขายังคงเป็นที่นิยมในวัฒนธรรมปัจจุบัน โดยมีการจัดพิธีในวันที่ 15 เมษายน ค.ศ. 2018 ที่เกียวโต
ประวัติ.
อาเกจิ จูเบะ มิตสึฮิเดะ สันนิษฐานว่าน่าจะเกิดในวันที่ 10 มีนาคม ปี พ.ศ. 2079 ที่แคว้นมิโนะ ซึ่งปกครองโดยไดเมียวไซโต โดซะแห่งมิโนะ ประวัติเกี่ยวกับเขาในช่วงวัยเด็กไม่เป็นที่แน่ชัด รู้แต่เพียงว่าเขาเป็นบุรุษผู้มากด้วยความสามารถทั้งในด้านบู๊และบุ๋น มีความรอบรู้ทางด้านการปกครองและด้านการทหาร รวมไปถึงฝีมือด้านเพลงดาบและอาวุธปืนชนิดหาตัวจับยาก บวกกับท่วงท่าที่สง่างามทำให้ได้เป็นขุนพลคนสนิทของไดเมียวไซโตอย่างไม่ยากเย็น
ต่อมาไดเมียวไซโตถูกบุตรชายสังหาร ทำให้มิตสึฮิเดะต้องหนีไปเข้าร่วมกับโชกุนอาชิกางะ โยชิอากิที่เกียวโต ซึ่งในขณะนั้น เกิดก่อกบฏขึ้นในเมืองหลวง ทำให้อาชิกางะต้องคนไปขอความช่วยเหลือจากโนบูนางะ ทำให้มิตสึฮิเดะได้มีโอกาสรู้จักกับโนบูนางะ และได้กลายมาเป็นขุนพลคนสำคัญของโนบูนางะในภายหลัง
อาเกจิ มิตสึฮิเดะเป็นผู้บัญชาการกองทัพของโอดะ โนบูนางะ ในสงครามต่าง ๆ ในหลายต่อหลายครั้ง รวมไปถึงสงครามระหว่างกองทัพอาซากูระ-อาซาอิกับกองทัพโนบูนางะที่คาเนงาซากิและยุทธการภูเขาฮิเอ อันเป็นศูนย์กลางของกลุ่มพระนักรบอิกกะ-อิกกิ มิตสึฮิเดะก็เป็นหนึ่งในขุนพลที่เข้าร่วมในศึกครั้งนี้ด้วย
แม้มิตสึฮิเดะจะได้รับความดีความชอบจากโอดะ โนบูนางะ แต่กระนั้นจุดเปลี่ยนสำคัญก็ได้เกิดขึ้นในปี ค.ศ. 1579 เมื่อมิตสึฮิเดะได้รับคำสั่งให้บุกปราสาทยางามิที่ฮาตาโนะ ฮิเดฮารุครอบครองอยู่ มิตสึฮิเดะไม่ต้องการให้มีการนองเลือดเกิดขึ้น จึงไปเจรจากับฮิเดฮารุให้ยอมจำนนต่อโนบูนางะ โดยส่งมารดาไปเป็นตัวประกัน เพื่อแลกกับการให้ฮิเดฮารุยอมสวามิภักดิ์ต่อโนบูนางะ แต่ทว่า เหตุการณ์กลับพลึกผันเมื่อโนบูนางะได้สังหารฮิเดฮารุและพวกพ้อง รวมไปถึงมารดาของมิตสึฮิเดะ สร้างความแค้นต่อมิตสึฮิเดะเป็นอย่างมาก จนนำไปสู่แผนลอบสังหารโนบูนางะที่วัดฮนโนในปี ค.ศ. 1582 หลังจากนั้น มิตสึฮิเดะก็ตั้งตนเป็นใหญ่เหนือกองทัพโนบูนางะ แต่หลังจากนั้นเพียง 13 วัน เขาก็ถูกสังหารโดยโทโยโตมิ ฮิเดโยชิ ในวันที่ 2 กรกฎาคม ค.ศ. 1582
มีตำนานกล่าวว่าอาเกจิ มิตสึฮิเดะสามารถหนีไปได้และหนีไปออกบวชพระสงฆ์นามว่าเท็งไก และเชื่อว่าเท็งไกผู้นี้คือที่ปรึกษาของโทกูงาวะ อิเอยาซุในภายหลัง แต่ไม่มีหลักฐานยืนยันว่าเป็นเรื่องจริงแต่อย่างใด
รายชื่อโบราณสถานในจังหวัดพระนครศรีอยุธยา (ตำบลประตูชัย อำเภอพระนครศรีอยุธยา)

ต่อไปนี้เป็นรายชื่อโบราณสถานในตำบลประตูชัย อำเภอพระนครศรีอยุธยา จังหวัดพระนครศรีอยุธยา รวบรวมโดยกรมศิลปากร
<templatestyles src="Reflist/styles.css" />
มีเซียม

มีเซียม ("หมี่สยาม") เป็นเส้นหมี่ผัดกับซอสรสเปรี้ยว เผ็ด และหวาน เป็นอาหารที่นิยมในสิงคโปร์และมาเลเซีย เป็นหมี่แห้งที่ปรุงด้วยการผัดเส้นหมี่เข้ากับน้ำซอสรสจัดที่ปรุงไว้ อาหารชนิดนี้ในประเทศไทยเรียกหมี่กะทิ ซึ่งเป็นอาหารที่นิยมในภาคกลาง โดยเป็นการผัดเส้นหมี่เข้ากับซอสที่ทำมาจากกะทิ ใส่หมู เต้าเจี้ยว น้ำมะขามเปียก อาจแต่งสีด้วยซอสแดงหรือซอสมะเขือเทศ
ในสิงคโปร์และมาเลเซีย อาหารนี้เป็นอาหารของชาวจีนช่องแคบ แต่ปัจจุบันมีผู้ปรุงทั้งชาวอินเดีย ชาวมลายู และชาวจีน อาหารจานนี้รับประทานกับเต้าเจี้ยว ไข่ต้ม และน้ำมะขามเปียก ส่วนผักกินกับหอมหัวใหญ่หั่นและกุยช่าย
รัฐประหาร 16 พฤษภาคม

รัฐประหาร 16 พฤษภาคม  เป็นรัฐประหารที่ไม่มีการเสียเลือดเนื้อในประเทศเกาหลีใต้ เมื่อ พ.ศ. 2504 จัดระบบและนำโดย พัก จองฮี และพันธมิตร ผู้จัดตั้งคณะกรรมาธิการปฏิวัติทหาร ผู้นำในนาม คือ ชาง โดยอง เสนาธิการกองทัพบก หลังเขาแปรพักตร์ในวันรัฐประหาร รัฐประหารดังกล่าวทำให้รัฐบาลยุน โบซอนซึ่งมาจากการเลือกตั้งตามระบอบประชาธิปไตยหมดอำนาจ และยุติสาธารณรัฐที่สอง สถาปนาสภาสูงสุดเพื่อการฟื้นฟูบูรณะชาติ  นำโดย พัก ผู้ถือตำแหน่งประธาน หลังการจับกุมพลเอกชางในเดือนกรกฎาคม รัฐประหารดังกล่าวมีความสำคัญในการให้อำนาจแก่อภิชนพัฒนาการ (developmentalist) ใหม่ และวางรากฐานแก่การกลายเป็นอุตสาหกรรมอย่างรวดเร็วของเกาหลีใต้ภายใต้การนำของพัก แต่มรดกของรัฐประหารครั้งนี้ยังเป็นที่พิพาทจากการปราบประชาธิปไตยและเสรีภาพพลเมืองที่ตามมา และการกวาดล้างอันเนื่องมาจากรัฐประหาร
แฟร์รารี 458 อิตาเลีย

แฟร์รารี 458 อิตาเลีย  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดย บริษัทรถยนต์สัญชาติอิตาลี แฟร์รารี 458 อิตาเลียเป็นรุ่นที่มาแทน F430 ซึ่งได้ยุติสายการผลิตไปในปี 2009 458 อิตาเลีย ได้เปิดตัวอย่างเป็นทางการเมื่อวันที่ 15 พฤศจิกายน ที่งานแฟรงเฟิร์ตมอเตอร์โชว์ ปี 2009 และได้สิ้นสุดสายการผลิตลงในปี 2015 โดยมีรุ่น 488 มาแทนในสายการผลิต 
458 อิตาเลีย ได้รับรางวัล "รถแห่งปีประจำปี 2009" (Car of the Year 2009) และรางวัล "ซูเปอร์คาร์แห่งปี" (Supercar of the Year) สำหรับ 458 สไปเดอร์ ก็ได้รับรางวัล "รถเปิดประทุนแห่งปี" (Cabrio of the Year 2011) จากนิตยสารท็อปเกียร์ นอกจากนี้ 458 สไปเดอร์ ยังได้รับรางวัลจากนิตยสาร ออโต ไซตุง ว่า "เป็นรถเปิดประทุนที่ดีที่สุด" และนิตยสารมอเตอร์ เทรนด์ ก็มอบรางวัลให้แก่ 458 อิตาเลีย ในฐานะ "รถที่ขับขี่ดีที่สุด" ในปี 2011 
458 สไปเดอร์.
แฟร์รารี 458 สไปเดอร์ (458 Spider) ได้เปิดตัวอย่างเป็นทางการที่งานแฟรงเฟิร์ตมอเตอร์โชว์ ปี 2011 มาพร้อมกับ สไตล์รถเปิดประทุนที่หลังคาทำจาก อะลูมิเนียม ด้วยน้ำหนักเพียง 25 กิโลกรัม เบากว่าหลังคาพ้าใบของแฟร์รารี F430 สไปเดอร์ (Ferrari F430 Spider) เสียด้วย สามารถพับเก็บเองได้อัตโนมัติได้ภายในเวลาเพียง 14 วินาที เครื่องยนต์ได้มีการวางผังใหม่ เนื่องจากติดขัดที่ระบบเปิดประทุน จึงทำให้ด้านท้ายไม่โชว์เครื่อง (ด้านท้ายรุ่นธรรมดาจะเป็นกระจกสำหรับโชว์เครื่อง) เหมือนรุ่นธรรมดา ถึงแม้จะเป็นรุ่นเปิดประทุนแต่ความเร่ง 0-100 กม./ชม. ก็ยังคงเท่าเดิม แต่ความเร็ว ลดลงเล็กน้อย ตกไปที่ 320 กม./ชม. ทางเฟอร์รารี ก็ได้วางแผนที่จะผลิต 458 สไปเดอร์ เป็นจำนวน 1,500-2,000 คัน ในทุกๆปี
ผู้ปกครอง

ผู้ปกครอง อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
91.5 ไลฟ์แอนด์แชร์

91.5 ไลฟ์แอนด์แชร์  เป็นรายการทางสถานีวิทยุ ในเครือเอไทม์ มีเดีย และ จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง
นักจัดรายการฮอตเวฟและตารางจัดรายการ.
วันจันทร์-วันพฤหัสบดี
วันศุกร์
กมลเนตร เรืองศรี

กมลเนตร เรืองศรี (เกิด 8 เมษายน พ.ศ. 2534) ชื่อเล่น อาย เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
กมลเนตร เกิดเมื่อวันที่ 8 เมษายน พ.ศ. 2534 ที่ กรุงเทพมหานคร เป็นนักแสดงหญิงชาวไทย สำเร็จการศึกษาระดับชั้นมัธยมศึกษาที่ โรงเรียนบางปะกอกวิทยาคม เขตราษฎร์บูรณะ กรุงเทพมหานคร และสำเร็จการศึกษาที่คณะมนุษย์ศาสตร์ สาขาสื่อสารมวลชน มหาวิทยาลัยเกษตรศาสตร์ โดยสามารถทำคะแนนจนได้รับเกียรตินิยมอันดับ 1 ด้วยเกรดเฉลี่ย 3.61
เมื่อปี พ.ศ. 2556 โดยมีผลงานที่เป็นที่รู้จักจากละคร The Sixth Sense สื่อรักสัมผัสหัวใจ ในบท สุคนธรส ในปี พ.ศ. 2557 เธอรับบทเป็น “บุญเจิม” ในละครเรื่อง ลูกทาส และได้รับการเสนอชื่อเข้าชิง รางวัลโทรทัศน์ทองคำ ครั้งที่ 29 ในสาขานักแสดงสนับสนุนหญิงดีเด่น ปัจจุบันยังดำรงตำแหน่งเป็นคอลัมนิสต์ประจำนิตยสาร อะเดย์ เขียนคอลัมน์ชื่อ 'มุมมองเห็น'
บอร์นอะเกน (อัลบั้มแบล็กซับบาธ)

บอร์นอะเกน เป็นสตูดิโออัลบั้มที่ 11 ของวงเฮฟวีเมทัลจากอังกฤษ แบล็ค ซับบาธ ออกวางขายในเดือน สิงหาคม เป็นอัลบั้มเดียวที่ได้ร่วมงานกับ Ian Gillan จากวง Deep Purple ในตำแหน่งร้องนำ อัลบั้มนี้แม้จะได้รับเสียงวิจารณ์เชิงลบ, แต่ก็ได้อันดับ 4 ของ UK charts และอันดับที่ 40 ในอเมริกา.
วอร์พิกส์

วอร์พิกส์  เป็นเพลงของวงเฮฟวีเมทัล ของอังกฤษ แบล็ค ซับบาธ ในปี 1970 จากอัลบั้ม "Paranoid" ทางวงตั้งใจแต่งเพลงนี้เพื่อต่อต้านสงครามเวียดนาม และใช้มันเป็นชื่ออัลบั้มแต่ทางค่ายกลัวจะขัดแย้งกับเวียดนามจึงเปลี่ยนเป็น "Paranoid"เพลงนี้อยู่อันดับที่ 2 ของ 100อันดับเพลงเมทัลยอดเยี่ยมที่สุดและจาก"Guitar World" ในอันดับที่ 56 ของ 100อันดับเพลงโซโล่ยอดเยี่ยม
ท็อกซิก อีพิเดอร์มัล เนโครไลซิส

ท็อกซิก อีพิเดอร์มัล เนโครไลซิส  เป็นโรคผิวหนังในกลุ่มผื่นแพ้ยาที่พบได้น้อยโรคหนึ่งซึ่งอาจเป็นอันตรายถึงชีวิต ส่วนใหญ่เกิดเป็นปฏิกิริยาต่อยา มีลักษณะคือทำให้ผิวหนังชั้นหนังกำพร้า (epidermis) แยกออกจากชั้นหนังแท้ (dermis) ทั่วร่างกาย
บทวิจัยทางการแพทย์ยอมรับกันโดยทั่วไปว่า TEN เป็นโรคเดียวกันกับกลุ่มอาการสตีเฟนส์-จอห์นสัน แต่มีอาการรุนแรงกว่า และยังมีการถกเถียงกันว่าจะนับรวมเอา erythema multiforme เข้าเป็นกลุ่มของโรค (spectrum) เดียวกันนี้หรือไม่
อีริทีมา มัลติฟอร์เม

อีริทีมา มัลติฟอร์เม  เป็นโรคผิวหนังอย่างหนึ่งซึ่งยังไม่ทราบสาเหตุ เชื่อว่าเกิดจากการจับตัวของอิมมูนคอมเพล็กซ์ (ส่วนใหญ่เป็น IgM) ในหลอดเลือดขนาดเล็กชั้นตื้นของผิวหนังและเยื่อเมือกในช่องปาก ส่วนใหญ่เป็นตามหลังการติดเชื้อหรือการได้รับยา เป็นโรคที่พบได้ค่อนข้างบ่อย ส่วนใหญ่เป็นในช่วงอายุ 20-30 ปี
วัดดุสิดาราม

วัดดุสิดารามตั้งอยู่ที่ ถนนทางหลวง 3058 ตำบลหันตรา อำเภอพระนครศรีอยุธยา จังหวัดพระนครศรีอยุธยา วัดมีเนื้อที่ประมาณ 9 ไร่ ปัจจุบันมีพระภิกษุจำพรรษา สังกัดคณะมหานิกาย
ประวัติ.
ประวัติการสร้างวัดดุสิดารามว่า สร้างเมื่อประมาณ พ.ศ. 2100 และรับพระราชทานวิสุงคามสีมา เมื่อ พ.ศ. 2110 หนังสือคำให้การชาวกรุงเก่า ตอนที่กล่าวถึงพระอารามหลวงในกรุงศรีอยุธยา ระบุชื่อวัดแห่งหนึ่งว่า วัดดุสิตมหาพระนเรศวรทรงสร้างสันนิษฐานว่า หมายถึงวัดดุสิดาราม ในพิธีพระราชพิธีถือน้ำพระพิพัฒสัตยา (ไม่ปรากฏพ.ศ.) พระนารถอยู่วัดดุสิตาราม เป็นพระราชาคณะรูปหนึ่ง จากทั้งหมด 17 รูป 17 วัด ในกรุงเทพทวารวดีศรีอยุธยา
เจ้าแม่วัดดุสิต ขัตติยะนารีพระบรมราชบรรพสตรีของพระมหากษัตริย์ราชวงศ์จักรี สตรีสูงศักดิ์ในราชสำนักอยุธยา ในรัชสมัยสมเด็จพระเจ้าปราสาททอง และเป็นแม่นมของสมเด็จพระนารายณ์มหาราช ตอนหลังได้เป็นท้าวสมศักดิ์มหาธาตรี หม่อมเจ้าหญิงบัว (ไม่ปรากฏหลักฐานอย่างแน่ชัดว่าเจ้าแม่วัดดุสิตสืบเชื้อสายมาจากผู้ใด) แต่เดิมนั้นท่านอาศัยอยู่ใกล้วัดดุสิต ซึ่งตั้งอยู่ริมคลองดุสิตตรงส่วนที่ต่อกับคลองปากข้าวสาร ต่อมาสมเด็จพระนารายณ์มหาราช ทรงพระราชทานสร้างตำหนักที่ริมวัดดุสิดารามเพื่อถวายพระนมนาง จึงได้เรียกท่านกันติดปากว่า "เจ้าแม่วัดดุสิต"
เจ้าแม่วัดดุสิตมีบุตร 3 คน บุตรชายคนโตชื่อ เหล็ก ภายหลังก็คือเจ้าพระยาโกษาเหล็ก บุตรคนที่สองเป็นหญิงชื่อ แช่ม ต่อมาเป็นท้าวศรีจุฬาลักษณ์ บุตรคนที่สามเป็นชายชื่อ ปาน ต่อมาก็คือออกพระวิสูตรสุนทร หรือเจ้าพระยาโกษาปาน
โบราณสถานสำคัญ.
เจดีย์ประธาน
วัดนี้มีเจดีย์สูงใหญ่เป็นโบราณสถานสำคัญของวัด มีลักษณะเช่นเดียวกับเจดีย์วัดใหญ่ชัยมงคลแต่มีขนาดเล็กกว่าเจดีย์ทรงระฆัง ศิลปะสมัยอยุธยาตอนกลาง การบูรณะซ่อมแซมในสมัยอยุธยาตอนปลาย ตั้งอยู่บนฐานประทักษิณ มีบันไดทางขึ้นลง โดยรอบมีเจดีย์บริวารที่มุมมุมทั้งสี่ ส่วนล่างของเจดีย์เป็นฐานรูปแปดเหลี่ยมลดหลั่นขึ้นไปรองรับมาลัยเถา ด้านบนเป็นองค์ระฆัง ทรงเรียว ถดขึ้นไปเป็นบัลลังก์ย่อมุมไม้สิบสอง รองรับเสาหานที่ล้อมรอบก้านฉัตร ถัดขึ้นไปเป็นปล้องไฉนและปลียอด ด้านหน้าเจดีย์ประดิษฐานด้วยพระพุทธรูปหินทราย
พระอุโบสถ
อุโบสถในสมัยอยุธยาตอนปลาย ฐานอุโบสถแอ่นเป็นท้องสำเภา ด้านหน้ามีพาไลและหลังคามีประตูทางเข้าด้านหน้าสองข้าง ด้านข้างเจาะหน้าต่างข้างละบาน มีเสาประดับผนังประดับกลีบบัว หลังคามุงกระเบื้องดินเผา ประดับช่อฟ้าใบระกาทำด้วยไม้ หน้าบันเป็นไม้แกะสลักลายกระหนก ภายในประดิษฐานพระพุทธรูปปูนปั้นสมัยอยุธยา รอบพระอุโบสถเป็นที่ตั้งของใบเสมาหินทรายสีขาว สมัยอยุธยาตอนปลาย ตั้งอยู่บนฐานบัวปูนปั้น
พระวิหาร(ศาลา)
ประดิษฐานสิ่งสำคัญคือ รอยพระพุทธบาทหินทรายสีขาว สมัยอยุธยาตอนปลาย(ไม่ปรากฏพ.ศ.ที่สร้าง)และใบเสมาหินทรายแดง
รอยพระพุทธบาท 
สร้างด้วยหินทรายสีขาว ขนาดยาวประมาณหนึ่งเมตร กว้างประมาณครึ่งเมตร ตรงกลางรอยพระพุทธบาทเป็นรูปธรรมจักร นอกธรรมจักรทำเป็นตารางสี่เหลี่ยม ภายในสลักภาพมงคล เป็นลักษณะการสร้างรอยพระพุทธบาทในสมัยอยุธยาตอนปลาย รูปแบบคล้ายๆ กับรอยพระพุทธบาทที่สมเด็จพรเจ้าอยู่หัวบรมโกศส่งไปถวายกษัตริย์ลังกา รอยพระพุทธบาทได้ประดิษฐานอยู่ที่วัดดุสิดารามมาแต่เดิม ชาวบ้านพบอยู่ในแอ่งน้ำในบริเวณใกล้วัด จึงนำมาไว้ที่วัดนี้เมื่อประมาณ พ.ศ. 2508 หรือ 2509 
สันนิษฐานว่ารอยพระพุทธบาทที่กล่าวถึงในจดหมายเหตุแกมป์เฟอร์ว่า ประดิษฐานอยู่ที่วัดสมณโกฎฐารามนั้น อาจจะคือรอยพระพุทธบาทซึ่งประดิษฐานที่วัดดุสิดารามในปัจจุบัน
เสมาหินทราย
อยู่ทางด้านหน้าศาลา ใบเสมาตั้งอยู่บนฐานสูง (พระเฉลิม ฐิตสังวโร) บอกว่าได้มาจากบริเวณใกล้ๆ วัด จากรูปแบบและลวดลายมีผู้สันนิษฐานว่า เป็นใบเสมาสมัยอโยธยา ซึ่งยังไม่เป็นข้อสรุป
พระวรวงศ์เธอ พระองค์เจ้าประดิษฐวรการ

พระวรวงศ์เธอ พระองค์เจ้าประดิษฐวรการ (พ.ศ. 2361 — 9 ตุลาคม พ.ศ. 2428) มีพระนามเดิมว่า หม่อมเจ้าดิศ เป็นพระโอรสในพระเจ้าบรมวงศ์เธอ กรมหมื่นณรงค์หริรักษ์ เป็นผู้ปั้นหล่อพระสยามเทวาธิราช และพระบรมรูปรัชกาลที่ 1 - 4 ที่ประดิษฐานอยู่ในปราสาทพระเทพบิดร
ผลงานที่สำคัญ.
เมื่อครั้งพระบาทสมเด็จพระจอมเกล้าเจ้าอยู่หัว มีพระราชดำริสร้างรูปเทพยดาที่ศักดิ์สิทธิ์คอยอภิบาลรักษาสยามประเทศให้รอดพ้นภยันตรายต่าง ๆ และเป็นที่เคารพสักการะของชนชาวสยาม จึงทรงพระกรุณาโปรดเกล้าฯ ให้พระองค์เจ้าประดิษฐวรการ ซึ่งเป็นช่างเอกในสมัยนั้นปั้นหล่อขึ้น ถวายพระนามว่าพระสยามเทวาธิราช ประดิษฐาน ณ พระที่นั่งทรงธรรมในหมู่พระมหามณเฑียร ในพระอภิเนาว์นิเวศน์
ในตอนต้นรัชกาลพระบาทสมเด็จพระจุลจอมเกล้าเจ้าอยู่หัว โปรดให้พระองค์เจ้าประดิษฐ์วรการ ดำรงตำแหน่งอธิบดีกรมช่างสิบหมู่ โดยมีผลงานสำคัญคือเป็นช่างปั้นหล่อ พระบรมรูปรัชกาลที่ 1 - 3 ส่วนพระบรมรูปรัชกาลที่ 4 นั้น มีแบบมาแต่ครั้งรัชกาลที่ 4 อยู่แล้ว พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้ช่างปั้น คือ พระองค์เจ้าประดิษฐวรการ แก้ไขส่วนบกพร่อง แล้วหล่อในบริเวณวัดพระศรีรัตนศาสดาราม ตามความตอนหนึ่งในหนังสือ 'ความทรงจำ' พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ ตอนที่ 4 เรื่องเริ่มรัชกาลที่ 5 พ.ศ. 2412 – 2413 ว่า
"...พระบรมรูป ๔ พระองค์นั้นโปรดฯ ให้พระองค์เจ้าประดิษฐ์วรการอธิบดีกรมช่างสิบหมู่ และเป็นช่างอย่างดีในพระองค์เองด้วย เป็นผู้อำนวยการเมื่อปั้นหุ่นนั้นรู้พระลักษณะแน่ชัดแต่ขนาดพระองค์ว่าสูงเท่าใด เพราะมีพระพุทธรูปฉลองพระองค์อยู่เป็นหลัก แต่ส่วนพระรูปโฉมนั้นนอกจากพระบาทสมเด็จพระจอมเกล้าเจ้าอยู่หัว ซึ่งมีพระบรมรูปปั้นอยู่แล้ว ต้องอาศัยไต่ถามผู้ที่เคยได้เห็นพระองค์ให้บอกพระลักษณะและคอยติให้ช่างแก้ไขไปแต่แรกจนแล้ว ก็ในเวลานั้นผู้ที่เคยเห็นพระบาทสมเด็จพระพุทธเลิศหล้านภาลัยและพระบาทสมเด็จพระนั่งเกล้าเจ้าอยู่หัวยังมีอยู่มาก แต่ผู้เคยเห็นพระบาทสมเด็จพระพุทธยอดฟ้าจุฬาโลก หาได้แต่ ๔ คน คือ พระองค์เจ้าหญิงปุก พระราชธิดาในรัชกาลที่ ๒ พระองค์ ๑ , สมเด็จพระพุฒาจารย์ (โต) วัดระฆัง องค์ ๑ , เจ้าพระยาสุธรรมมนตรี (บุญศรี) คน ๑ , กับเจ้าพระยาธรรมาฯ (ลมั่ง สนธิรัตน) คน ๑ ปั้นพระบรมรูปสำเร็จได้หล่อเมื่อเดือนอ้าย ปีมะแม พ.ศ. ๒๔๑๔ แล้วโปรดฯ ให้ประดิษฐานไว้ที่ในพระที่นั่งดุสิตมหาปราสาทในชั้นแรก..."
ต่อมาพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สร้างพระบรมรูปพระบาทสมเด็จพระจุลจอมเกล้าเจ้าอยู่หัว หล่อจากสำริด โดยสั่งทำจากประเทศฝรั่งเศส และให้ย้ายพระบรมรูปทั้ง 5 รัชกาลมาประดิษฐานในปราสาทพระเทพบิดร และโปรดเกล้าฯให้มีการถวายสักการะเป็นประจำทุกปี 
นอกจากนี้พระองค์เจ้าประดิษฐวรการยังเป็นผู้ออกแบบ "พระพุทธนฤมลธรรโมภาส" ซึ่งเป็นพระประธานภายในพระอุโบสถของวัดนิเวศธรรมประวัติราชวรวิหาร อีกด้วย
พระองค์เจ้าประดิษฐวรการเริ่มประชวรมาตั้งแต่วันที่ 19 – 20 สิงหาคม พ.ศ. 2427 หมอวินิจฉัยว่าเป็นพระโรคคันธสูตปลายปัตฆาฏ อาการทรุดลงจนสิ้นพระชนม์ในวันที่ 9 ตุลาคม พ.ศ. 2428 สิริพระชันษา 68 ปี วันต่อมา พระบาทสมเด็จพระจุลจอมเกล้าเจ้าอยู่หัว โปรดให้สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ เสด็จแทนพระองค์ไปพระราชทานน้ำสรงพระศพ แล้วเจ้าพนักงานเชิญพระศพลงพระโกศลังกา ตั้งบนแว่นฟ้า 2 ชั้น พระพิธีธรรมสวดพระอภิธรรมทุกคืนจนกว่าจะพระราชทานเพลิงพระศพ ณ พระเมรุ ท้องสนามหลวง
เดอะฮ็องกีทองก์แมน

เวย์น ฟาร์ริส (Wayne Farris; 25 มกราคม ค.ศ. 1953) เป็นอดีตนักมวยปล้ำอาชีพชาวอเมริกันของสมาคมเวิลด์เรสต์ลิงเฟดดิเรชั่น (WWF) และ เวิลด์แชมเปี้ยนชิพเรสต์ลิง (WCW) ในชื่อบนสังเวียนมวยปล้ำ เดอะฮ็องกีทองก์แมน (The Honky Tonk Man) เป็นอดีตแชมป์อินเตอร์คอนติเนนทัล 1 สมัย ซึ่งครองได้ 454 วัน และเสียแชมป์ให้กับดิ อัลติเมท วอร์ริเออร์ ในระยะเวลาอันสั้นในศึกซัมเมอร์สแลม ในปี 2019 ได้รับการบรรจุชื่อเข้าสู่ WWE Hall of Fame
แชมป์และรางวัล.
1
แบล็ค ซับบาธ (เพลง)

แบล็ค ซับบาธ  เป็นเพลงจากวงเฮฟวีเมทัล อังกฤษ แบล็ค ซับบาธ เพลงนี้เริ่มขึ้นในปี ค.ศ. 1969 บันทึกลงอัลบั้ม แบล็ค ซับบาธ ในปี ค.ศ. 1970 เพลงนี้ปล่อยโดยค่าย Philips Records
ประวัติ.
เพลงนี้แต่งโดย Ozzy Osbourne, Tony Iommi, Geezer Butler และ Bill Ward โดยได้รับแรงบันดาลใจจากนวนิยายสยองขวัญเรื่อง "Black Sabbath" . ในรุ่นของเดโมเทปได้บันทึกอยู่ในอัลบั้ม"The Ozzman Cometh".ของ ออซซี ออสบอร์น
ซับบาธบลัดดีซับบาธ (เพลง)

ซับบาธบลัดดีซับบาธ  เป็นซิงเกิลของวงเฮฟวีเมทัลของอังกฤษ แบล็ค ซับบาธ จากอัลบั้ม Sabbath Bloody Sabbath ปล่อยออกมาในปี 1973 เพลงนี้อยู่ลำดับที่1ในอัลบั้ม
ชิลเดรนออฟเดอะเกรฟ

ชิลเดรนออฟเดอะเกรฟ  เป็นเพลงของวงเฮฟวีเมทัล แบล็ค ซับบาธ จากอัลบั้ม Master of Reality ในปีค.ศ. 1971 เพลงนี้ยังมีรูปแบบการต่อต้านสงครามเช่นเดียวกับเพลง "War Pigs" และ "Electric Funeral"จากอัลบั้ม "Paranoid" เพลงนี้แต่งจากความคิดของ Geezer Butler สื่อถึงความสงบ ไม่ใช้ความรุนแรง
นรพล ตันติมนตรี

นรพล ตันติมนตรี (เกิด 4 กันยายน พ.ศ. 2515) ชื่อเล่น ต้น อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อแผ่นดิน ปัจจุบันสังกัดพรรคพลังประชารัฐ เป็นประธานกรรมการกลุ่มแปรรูปผลิตภัณฑ์กาแฟอมก๋อย เป็นหลานชายนายอำนวย ยศสุข อดีตรัฐมนตรีหลายกระทรวง
ประวัติ.
นรพล เกิดเมื่อวันที่ 4 กันยายน พ.ศ. 2515 ที่กรุงเทพมหานคร สำเร็จการศึกษาชั้นมัธยมศึกษาตอนต้น จากโรงเรียนกรุงเทพคริสเตียนวิทยาลัย (รุ่น 138) ระดับมัธยมศึกษาตอนปลาย จากโรงเรียนบดินทรเดชา (สิงห์ สิงหเสนี) ระดับปริญญาตรีสาขาประวัติศาสตร์ จากมหาวิทยาลัยเกษตรศาสตร์ และปริญญาโท ด้านการตลาด จาก National Unvivesity ประเทศสหรัฐอเมริกา
การทำงาน.
นายนรพล ตันติมนตรี เป็นนักธุรกิจด้านการเกษตร ต่อมาในปี พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง ต่อมาในการเลือกตั้ง พ.ศ. 2548 ได้ลงสมัครรับเลือกตั้งในพื้นที่จังหวัดเชียงใหม่ เขต 8 สังกัดพรรคมหาชน แต่ไม่ได้รับเลือกตั้ง โดยแพ้ให้กับนางผณินทรา ภัคเกษม จากพรรคไทยรักไทย ภายหลังจึงได้ลาออกจากพรรคมหาชน และเข้าร่วมงานกับพรรคไทยรักไทย ในกลางปี พ.ศ. 2549
ต่อมาในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ เขต 4 สังกัดพรรคเพื่อแผ่นดิน โดยนายนรพล เป็นสมาชิกในกลุ่มของนายพินิจ จารุสมบัติ ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับนายศรีเรศ โกฎคำลือ จากพรรคเพื่อไทย
ในปี พ.ศ. 2561 เขาย้ายไปสังกัดพรรคพลังประชารัฐ และเขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้งต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี ช่วยสนับสนุนงานของรัฐมนตรีว่าการกระทรวงดิจิทัลเพื่อเศรษฐกิจและสังคม
อาโก

อาโก  เป็นนครที่ตั้งอยู่ทางตะวันตกเฉียงใต้ของจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 126.85 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 44,213 คน ในอดีตมีชื่อเสียงในอุตสาหกรรมเกลือ 
ปัจจุบันรายได้หลักของเมืองมาจากการประมงและการท่องเที่ยว โดยเฉพาะสถานที่ทางประวัติศาสตร์ที่เกี่ยวข้องกับเหตุการสี่สิบเจ็ดโรนิน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของอาโกยังคงค่อนข้างคงที่ตลอด 40 ปีที่ผ่านมา
บริษัทรถไฟฮกไกโด

บริษัทรถไฟฮกไกโด (; โรมาจิ: "Hokkaidō Ryokaku Tetsudō Kabushiki-gaisha") เป็นหนึ่งในบริษัทในกลุ่มบริษัทรถไฟญี่ปุ่น (JR Group) โดยมักใช้ชื่อเรียกอย่างย่อว่า JR ฮกไกโด (; โรมาจิ: "Jeiāru Hokkaidō") ดำเนินการให้บริการรถไฟในภูมิภาคฮกไกโด
โบลตัน

โบลตัน  เป็นเมืองในเกรตเตอร์แมนเชสเตอร์ ทางตะวันตกเฉียงเหนือของอังกฤษ ทางตะวันตกของเมืองแมนเชสเตอร์ เมืองโบลตันมีประชากร 139,403 คน โบลตัน มีความโดดเด่นด้านการกีฬา มีสโมสรฟุตบอลโบลตันวันเดอเรอส์ และมีนักมวยแชมป์โลกจากสมาคมมวยโลก รุ่นไลต์เวลเตอร์เวท อาเมียร์ ข่าน เกิดที่เมืองแห่งนี้
เลิฟทูเลิฟยูเบบี

เลิฟทูเลิฟยูเบบี  เป็นเพลงของดอนนา ซัมเมอร์ นักร้องชาวอเมริกันในปี ค.ศ. 1975 เป็นผลงานที่สร้างชื่อเสียงให้เธอในระดับโลก และยังเป็นชื่อผลงานอัลบัมแรกของเธอที่วางจำหน่ายในสหรัฐอเมริกา หลังจากที่ก่อนหน้านั้นเธอใช้ชีวิตอยู่ในเยอรมนี และมีผลงานอัลบัมแรกชื่อ "Lady of the Night" ที่ประสบความสำเร็จเพียงระดับหนึ่งในยุโรป
ในปี ค.ศ. 1975 ซัมเมอร์ได้แต่งคำร้องเพลงชื่อ เลิฟทูเลิฟยูเบบี และให้จอร์จีโอ โมเดอเรอร์ และพีท เบลลอตต์ แต่งทำนองให้ โมเดอเรอร์เสนอให้เพลงนี้ใช้ทำนองดิสโก และเสนอให้ใช้เสียงครวญครางขณะสุขสมทางเพศประกอบ เนื้อร้องฉบับดั้งเดิมมีเนื้อหาทางเพศล่อแหลม จนซัมเมอร์ปฏิเสธไม่ยอมขับร้องด้วยตัวเอง แต่ในที่สุดเธอก็ตัดสินบันทึกเสียงเพลงนี้ในแบบเดโม เพื่อเป็นตัวอย่างให้นักร้องคนอื่นนำไปบันทึกเสียงใหม่ ใช้ชื่อเพลงว่า "เลิฟทูเลิฟยู" (Love to Love You) วางจำหน่ายในยุโรป
นีล โบการ์ต ประธานบริษัทแผ่นเสียงคาซาบลังกาเรเคิดส์ ได้ฟังเทปเดโมดังกล่าวและตัดสินใจที่จะวางจำหน่ายซิงเกิลเพลงนี้ โดยเสนอให้โมเดอเรอร์ขยายเพลงนี้ให้ยาวขึ้น ซิงเกิลฉบับเต็มบันทึกเสียงในห้องที่หรี่ไฟสลัว ซัมเมอร์นอนอยู่บนพื้นห้องบันทึกเสียง และด้นคำร้องสด โดยเธอให้สัมภาษณ์กับรายการ Behind the Music ทางช่องวีเอชวันในภายหลังว่า เธอจินตนาการตัวเองเป็นมาริลิน มอนโรขณะอยู่ระหว่างการแสดงฉากสุขสมทางเพศ 
ซิงเกิลเต็มมีความยาวเกือบ 17 นาที บีบีซีบันทึกว่าเป็นซิงเกิลที่เซ็กซีที่สุดในขณะนั้น โดยมีเสียง "แสร้ง" ถึงจุดเสียวสุดยอดทางเพศ ถึง 23 ครั้ง วางจำหน่ายโดยเปลี่ยนมาใช้ชื่อ "เลิฟทูเลิฟยูเบบี" (Love to Love You Baby) ประสบความสำเร็จในระดับนานาชาติ เป็นซิงเกิลแรกของซัมเมอร์ที่ติดชาร์ตอเมริกันท็อป 40 ขึ้นถึงอันดับ 2 บิลบอร์ดฮอต 100 เป็นเวลาสองสัปดาห์ และขึ้นอันดับหนึ่งเพลงแดนซ์/ดิสโก ของสหรัฐเป็นเวลา 4 สัปดาห์ อัลบัมจำหน่ายได้มากกว่า 500,000 แผ่นในสหรัฐ
ดัชนี

ดัชนี  อาจหมายถึง
ธุรกิจ.
ในทางธุรกิจ ดัชนี หมายถึง เครื่องมือทางสถิติที่ใช้วัดผลการดำเนินงานของตลาดหรืออุตสาหกรรมเฉพาะเจาะจง โดยส่วนใหญ่มักจะหมายถึงดัชนีตลาดหุ้น เช่น ดัชนี SET หรือตัวชี้วัดทางการเงินอื่น ๆ ซึ่งสะท้อนถึงแนวโน้มของตลาดโดยรวม หรือในบางกรณีสะท้อนถึงการเปลี่ยนแปลงของราคาหุ้นหรือสินทรัพย์ที่เลือก
สิ่งตีพิมพ์.
ดัชนีคือเครื่องมือที่ใช้ในการจัดระเบียบข้อมูล เพื่อให้ค้นหาได้สะดวก เช่น ดัชนีในหนังสือที่บอกหน้าหรือข้อมูลสำคัญต่างๆ
การเลือกตั้งทางอ้อม

การเลือกตั้งทางอ้อม  หมายถึง การเลือกตั้งในสองระดับ กล่าวคือ ประชาชนผู้มีสิทธิการเลือกตั้งเลือกตัวแทนหรือคณะบุคคล จากนั้นตัวแทนหรือคณะบุคคลที่ได้รับการเลือกตั้งจะไปดำเนินการเลือกผู้ดำรงตำแหน่งทางการเมืองนั้นๆ ต่อไป ลักษณะเช่นนี้จึงกล่าวได้ว่าการเลือกตั้งทางอ้อมเป็นรูปแบบที่ผู้ใช้สิทธิเลือกตั้งไม่ได้ลงคะแนนเลือกผู้สมัครให้ดำรงตำแหน่งทางการเมืองนั้นได้โดยตรง แต่เป็นการมอบหมายสิทธิในการตัดสินใจให้กับตัวแทนหรือคณะบุคคลให้ทำหน้าที่แทน วัตถุประสงค์สำคัญของการเลือกตั้งทางอ้อม คือ การให้บุคคลหรือคณะบุคคลที่มีความเหมาะสมในการใช้วิจารณญาณ ทำการตัดสินใจแทนผู้ออกเสียงลงคะแนนในการเลือกผู้ที่มีความรู้ความสามารถในการทำหน้าที่ตามตำแหน่งทางการเมืองนั้น ๆ
ตัวอย่าง การเลือกตั้งทางอ้อม ได้แก่ การเลือกตั้งประธานาธิบดีของสหรัฐอเมริกา ที่ใช้ระบบ คณะผู้เลือกตั้ง (Electoral College) ซึ่งหมายถึง ผู้แทนราษฎรของแต่ละรัฐที่จะเป็นผู้เลือกตั้งประธานาธิบดีและรองประธานาธิบดีแทนราษฎรในรัฐของตน ในอดีตพวกกลุ่มผู้แทนเหล่านี้ถือว่าเป็นชนชั้นนำและเป็นผู้มีโอกาสตัดสินใจในการเลือกตั้งอย่างแท้จริง แต่ในปัจจุบันพวกผู้แทนกลุ่มนี้ต้องทำตามนโยบายของพรรคของตน ถ้าพรรคของตนสนับสนุนใครก็ต้องเลือกคนนั้น จำนวนผู้แทนของรัฐใดจะมีผู้แทนเท่าใดถือเอาจำนวนของผู้แทนของรัฐนั้นในวุฒิสภา (the Senate)และสภาผู้แทนราษฎร(the House of Representatives) ร่วมกัน
นอกจากนี้แล้ว ยังพบรูปแบบการได้มาซึ่งผู้ดำรงตำแหน่งทางการเมืองที่สำคัญ ๆ โดยวิธีการเลือกตั้งทางอ้อม ได้แก่ ตำแหน่งนายกรัฐมนตรีในระบบรัฐสภา ที่ประชาชนไม่ได้เป็นผู้เลือกนายกรัฐมนตรีได้โดยตรง แต่อาศัยการลงมติของสมาชิกสภาผู้แทนราษฎรที่ประชาชนในแต่ละเขตหรือตามบัญชีรายชื่อได้เลือกไปแล้ว ให้ทำหน้าที่ในการลงมติเลือกบุคคลที่เหมาะสมเป็นนายกรัฐมนตรี ซึ่งโดยทั่วไปมักเป็นผู้นำพรรคเสียงข้างมากในสภาผู้แทนราษฎร เป็นต้น
การเลือกตั้งทางอ้อมในประเทศไทย.
ประเทศไทย ได้มีการใช้รูปแบบการเลือกตั้งทางอ้อมครั้งเดียวเท่านั้น ในการเลือกตั้งสมาชิกสภาผู้แทนราษฎรครั้งแรก ที่เป็นไปตามรัฐธรรมนูญแห่งราชอาณาจักรสยาม พุทธศักราช 2475 ซึ่งกำหนดให้รัฐสภาไทยเป็นระบบสภาเดียว (Single Cameral) ประกอบด้วยสมาชิก 2 ประเภท คือ ประเภทที่หนึ่งมาจากการเลือกตั้ง มีจำนวน 78 คน และสมาชิกประเภทที่สองมาจากการแต่งตั้งโดยพระมหากษัตรีย์ จำนวน 78 คน สมาชิกทั้งสองประเภทอยู่ในตำแหน่งคราวละ 4 ปีเท่ากัน การเลือกตั้งจึงเลือกเฉพาะสมาชิกประเภทที่หนึ่งเท่านั้น โดยให้ประชาชนเลือกผู้แทนตำบล จากนั้นจึงเลือกผู้แทนจังหวัดตามลำดับ ซึ่งมีการกำหนดสัดส่วนประชากร 200,000 คน ต่อผู้แทนราษฎร 1 คน ถ้าจังหวัดใดมีเศษประชากรเกิน 100,000 คน ให้มีผู้แทนราษฎรได้อีก 1 คน
ฌ็อง-มาร์ก เอโร

ฌ็อง-มาร์ก เอโร ([ʒɑ̃.maʁk e.ʁo]) เกิดวันที่ 25 มกราคม ค.ศ. 1950 เป็นนักการเมืองชาวฝรั่งเศสสังกัดพรรคสังคมนิยม ซึ่งได้รับการแต่งตั้งดำรงตำแหน่งเป็นนายกรัฐมนตรีแห่งสาธารณรัฐฝรั่งเศสตั้งแต่วันที่ 15 พฤษภาคม ค.ศ. 2012 จนถึงวันที่ 31 มีนาคม ค.ศ. 2014 เขายังเคยดำรงตำแหน่งนายกเทศมนตรีเมืองน็องต์ในปี ค.ศ. 1989 และยังเป็นผู้นำพรรคสังคมนิยมในสภาผู้แทนราษฎรฝรั่งเศสตั้งแต่ปี ค.ศ. 1997 จนถึง ค.ศ. 2012ด้วย
ฌ็อง-มาร์ก เอโร ได้แถลงข่าวลาออกจากตำแหน่งก่อนวาระเมื่อวันที่ 31 มีนาคม ค.ศ. 2014 อันมีผลสืบเนื่องมาจากการเสียที่นั่งจำนวนมากของพรรค ในการเลือกตั้งเทศบาลท้องถิ่นของฝรั่งเศสประจำปี ค.ศ. 2014 และผู้รับตำแหน่งนายกรัฐมนตรีคนถัดไปคือ มานุแอล วาลส์
</br>
เสียงพยัญชนะหยุด

เสียงพยัญชนะหยุด  หรือ เสียงพยัญชนะระเบิด  เป็นเสียงพยัญชนะที่เกิดจากการปิดกั้นการไหลของอากาศในช่องปาก แล้วเปิดให้อากาศออกทางปาก อวัยวะในช่องปากจะปิดกั้นตามตำแหน่งต่าง ๆ ทำให้เกิดเสียงที่แตกต่างกัน แม้คำว่าเสียงระเบิด (plosive) กับเสียงหยุด (stop) สามารถใช้แทนกันได้ แต่ก็ไม่เหมือนกันเสียทีเดียว เสียงระเบิดคือการปิดกั้นอากาศด้วยริมฝีปากแล้วดันอากาศออก ส่วนเสียงหยุดคือการปิดกั้นแต่ไม่ดันอากาศ หรืออีกความหมายหนึ่งอาจหมายถึงเสียงพยัญชนะนาสิกที่ปล่อยอากาศทางจมูกแทน
ไฮดรา (ดาวบริวาร)

ไฮดรา  เป็นดาวบริวารที่ไกลที่สุดเป็นอันดับสองของดาวพลูโต ถูกค้นพบร่วมกับนิกซ์ เมื่อเดือนมิถุนายน พ.ศ. 2548 มีภารกิจบินสำรวจไฮดราร่วมกับดาวพลูโตในภารกิจนิวฮอไรซอนส์ในเดือนกรกฎาคม พ.ศ. 2558
สายชิโตเซะ

รถไฟฮกไกโดสายชิโตเซะ  เป็นเส้นทางรถไฟสายระหว่างเมืองระหว่างสถานีรถไฟนูมาโนฮาตะในเมืองโทมาโกไมและสถานีรถไฟชิโรอิชิในนครซัปโปโระ ดำเนินการโดยJR ฮกไกโด โดยเชื่อมต่อกับรถไฟฮกไกโดสายหลักมูโรรัง และสายหลักฮาโกดาเตะ (รถไฟฟ้าเชื่อมท่าอากาศยาน)
ท: ธรรมดา
ด: รถด่วน
สัญลักษณ์แทนสถานีรถไฟที่รถไฟทุกขบวนแวะจอดคือ "●", บางขบวนแวะจอดคือ "*" และ ทุกขบวนไม่แวะจอดคือ "-"
33179 อาร์แซนแวงแกร์

33179 อาร์แซนแวงแกร์  เป็นดาวเคราะห์น้อยที่อยู่ในแถบดาวเคราะห์น้อยหลัก มีคาบดาราคติเท่ากับ 1544.2942189 วัน (4.23 ปี) ค้นพบเมื่อวันที่ 29 มีนาคม ค.ศ. 1998 โดยเอียน พี. กริฟฟิน ที่เป็นแฟนสโมสรฟุตบอลอาร์เซนอล โดยตั้งชื่อตามผู้จัดการทีม อาร์แซน แวงแกร์ และเชื่อว่าเป็นดาวเคราะห์น้อยเดียวที่ตั้งชื่อตามผู้จัดการทีมฟุตบอล
โกสต์เฟซ คิลลาห์

เดนนีส โคลส์  (เกิดวันที่ 9 พฤษภาคม ค.ศ. 1970)เป็นที่รู้จักกันดีในชื่อ โกสต์เฟซ คิลลาห์  และ ลิตเทิลจิมมีไอซ์ ในอดีต เป็นแร็ปเปอร์ชาวอเมริกัน และเป็นสมาชิกคนสำคัญของวง Wu-Tang Clan หลังจากที่กลุ่มได้ประสบความสำเร็จความในผลพวงของอัลบั้ม "Enter the Wu-Tang (36 Chambers)" สมาชิกในวงได้การดำเนินอาชีพเดี่ยวในระดับที่แตกต่างของความสำเร็จ โกสต์เฟซ คิลลาห์ ได้เปิดตัวเป็นนักร้องอาชีพเดี่ยวของเขากับอัลบั้ม "Ironman" ในปี 1996 ซึ่งได้รับคำชมเชยอย่างดีจากนักวิจารณ์ดนตรี เขาได้ความสำเร็จอย่างต่อเนื่องของเขามากกว่าปีที่ผ่านมากับการถูกวิจารณ์อัลบั้มของเขาเช่น"Supreme Clientele" (2000) และ "Fishscale" (2006) ชื่อของเขาถูกนำมาจากหนึ่งในตัวละครจากภาพยนฅร์กังฟู ในปี 1979 เรื่อง "Mystery of Chessboxing"
ธงชัย ชิวปรีชา

ธงชัย ชิวปรีชา เป็นอดีตผู้อำนวยการโรงเรียนกำเนิดวิทย์ และผู้อำนวยการคนแรกของโรงเรียนมหิดลวิทยานุสรณ์ในสถานะองค์การมหาชน เข้ารับตำแหน่งผู้อำนวยการโรงเรียนมหิดลวิทยานุสรณ์ตั้งแต่ พ.ศ. 2544 และได้ปฏิบัติงานครบสองวาระในเดือนมีนาคม พ.ศ. 2552 ก่อนมาบริหารโรงเรียนมหิดลวิทยานุสรณ์ เคยดำรงตำแหน่งผู้อำนวยการสถาบันส่งเสริมการสอนวิทยาศาสตร์และเทคโนโลยี (สสวท.) ระหว่างที่อยู่ที่โรงเรียนมหิดลวิทยานุสรณ์ ได้สร้างโครงการความร่วมมือกับโรงเรียนวิทยาศาสตร์ชั้นนำของโลก ทั้งในเกาหลีใต้ สหรัฐอเมริกา สิงคโปร์ จีน เยอรมนี อิสราเอล อินเดีย และอื่นๆ โดยโครงการที่มีความสำคัญต่อการพัฒนาระบบการศึกษาด้านวิทยาศาสตร์ของประเทศไทยคือ การกระจายระบบการเรียนการสอนโดยหลักสูตรพิเศษที่ใช้เป็นระบบการเรียนการสอนในโรงเรียนมหิดลวิทยานุสรณ์ ให้ใช้กับโรงเรียนจุฬาภรณราชวิทยาลัยทั้ง 12 แห่งทั่วประเทศ ซึ่งโครงการในปีแรกเริ่มต้นขึ้นเมื่อ ปีการศึกษา 2551
นอกจากนี้ ดร.ธงชัย ชิวปรีชา ยังริเริ่มโครงการแลกเปลี่ยนนักเรียนกับ Partner School ในโรงเรียนวิทยาศาสตร์ทั่วโลกเพื่อแลกเปลี่ยนประสบการณ์นำมาเป็นแนวทางในการเรียนการสอนของโรงเรียน และในอนาคตก็มีความเป็นไปได้ว่าจะมีการปรับระบบการเรียนการสอนไปใช้ในโรงเรียนมัธยมศึกษาทั่วประเทศไทย
รายพระนามพระมหากษัตริย์มาดากัสการ์

พระมหากษัตริย์แห่งเมรีนา.
นี่คือรายพระนามพระมหากษัตริย์แห่งเมรีนาก่อนที่จะรวมชาติโดยสมเด็จพระเจ้าราดามาที่ 1 มหาราชแห่งมาดากัสการ์
ราชวงศ์เมรีนา.
พระมหากษัตริย์แห่งมาดากัสการ์ และ สมเด็จพระราชินีนาถแห่งมาดากัสการ์ พระอิศริยยศนี้รวมไปถึงกษัตริย์แห่งอาณาจักรเมรีนาที่ซึ่งสามารถรวบรวมแต่ละเผ่าบนเกาะจนเป็นปึกแผ่น โดยในรัชสมัยของแต่ละพระองค์ทรงนำอาณาจักรผ่านเหตุการณ์ต่างๆ มากมายเช่น การกวาดล้างชาวตะวันตก การผูกสัมพันธไมตรีกับอังกฤษและผรั่งเศส จนฝรั่งเศสได้ยึดครองมาดากัสการ์และได้ทำการล้มล้างระบอบกษัตริย์ในปี พ.ศ. 2440 ได้เนรเทศสมเด็จพระราชินีนาถรานาวาโลนาที่ 3 แห่งมาดากัสการ์ไปยังแอลจีเรีย และพระนางเสด็จสวรรคตที่อัลเจียร์ นับเป็นจุดสิ้นสุดของระบอบกษัตริย์ในมาดากัสการ์
คัคณางค์ มิ่งมิตรพัฒนะกุล

แพทย์หญิง คัคณางค์ มิ่งมิตรพัฒนะกุล เป็นสูตินรีแพทย์ และ นักเขียนนวนิยาย เจ้าของนามปากกา เก้าแต้ม ผลงานการที่สร้างชื่อเสียงคือนวนิยายชุด "THE SIXTH SENSE สื่อรักสัมผัสหัวใจ" และ "คุณชายพุฒิภัทร" จากนวนิยายชุดสุภาพบุรุษจุฑาเทพ
ประวัติ.
แพทย์หญิง คัคณางค์ มิ่งมิตรพัฒนะกุล จบการศึกษาระดับปริญญาตรีจากคณะแพทยศาสตร์ศิริราชพยาบาล มหาวิทยาลัยมหิดล วุฒิบัตรผู้เชี่ยวชาญด้านสูตินรีเวชวิทยา ปัจจุบันทำงานเป็นสูตินรีแพทย์ที่โรงพยาบาลเอกชนแห่งหนึ่งในกรุงเทพมหานคร เขียนนิยายเป็นงานอดิเรก
ที่มาของนามปากกา.
คัคณางค์ มิ่งมิตรพัฒนะกุล มีชื่อเล่นว่า เหมียว และ ต้องการให้นามปากกาเป็นชื่อสายพันธุ์แมว เลยให้ชื่อว่าเก้าแต้ม
แอนดรูว์ โคล

แอนดรูว์ อะเลกซานเดอร์ โคล  หรือโดยมากเป็นที่รู้จักในชื่อ แอนดี โคล  ชื่อที่รู้จักทั่วไปในคริสต์ทศวรรษ 1990 แต่ในปี ค.ศ. 2000 เขาขอให้เรียกชื่อเขาว่า แอนดรูว์ โคลเป็นอดีตนักฟุตบอลชาวอังกฤษ เกิดเมื่อวันที่ 15 ตุลาคม ค.ศ. 1971 ที่นอตทิงแฮม นอตทิงแฮมเชอร์ 
ในฐานะนักฟุตบอลเขาเล่นในตำแหน่งกองหน้าตัวเป้าตั้งแต่ปี ค.ศ. 1988 ถึง 2008 เป็นที่เป็นจดจำมากที่สุดเมื่อครั้งอยู่กับแมนเชสเตอร์ยูไนเต็ดในพรีเมียร์ลีก เขาอยู่กับสโมสร 6 ปี และได้รับถ้วยรางวัลหลายครั้ง เขายังเล่นให้กับสโมสรระดับต้น ๆ อย่าง อาร์เซนอล, นิวคาสเซิลยูไนเต็ด, แบล็กเบิร์นโรเวอส์, ฟูลัม, แมนเชสเตอร์ซิตี, พอร์ตสมัท และซันเดอร์แลนด์ และเล่นให้กับทีมอื่นอย่าง บริสตอลซิตี เบอร์มิงแฮมซิตี เบิร์นลีย์ และนอตทิงแฮมฟอเรสต์
โคลเป็นผู้ยิงประตูสูงสุดเป็นอันดับ 4 ในประวัติศาสตร์พรีเมียร์ลีก โดยยิงได้ 187 ประตูในลีก โดยอันดับ 1 คือ อลัน เชียเรอร์ ที่ยิงได้ 260 ประตู
เกียรติประวัติ.
อาร์เซนอล
นิวคาสเซิลยูไนเต็ด
แมนเชสเตอร์ยูไนเต็ด
แบล็กเบิร์นโรเวอส์
England
Individual
สายหลักฮาโกดาเตะ

สายหลักฮาโกดาเตะ  เป็นเส้นทางรถไฟสายระหว่างเมือง ระหว่างสถานีรถไฟฮาโกดาเตะในนครฮาโกดาเตะและสถานีรถไฟอาซาฮิกาวะในนครอาซาฮิกาวะ ดำเนินการโดย JR ฮกไกโด รถไฟสายนี้เริ่มก่อสร้างในปี พ.ศ. 2423 แล้วเสร็จในปี พ.ศ. 2441
H: รถเร็ว "สายฮาโกดาเตะ"
N: รถเร็ว "สายนิเซโกะ"
รถไฟจอดที่สถานีที่มีเครื่องหมาย "+" (ทั้งสองทิศทาง) หรือ "↓" (เฉพาะขบวนมุ่งหน้าซัปโปโระ), ข้ามสถานีที่มีเครื่องหมาย "-". ขบวนท้องถิ่นมุ่งหน้าซัปโปโระอาจข้ามสถานีที่มีเครื่องหมาย "◌" ผ่านทางรางสาขา
รายชื่อสถานี.
ฮาโกดาเตะ – โอตารุ.
การรองรับ Kitaca จะเริ่มดำเนินการในปี 2024 สำหรับช่วงฮาโกดาเตะถึงชินฮาโกดาเตะโฮกูโตะ
SRA: ด่วนพิเศษท่าอากาศยาน
A: ด่วนท่าอากาศยาน
N: ด่วนสายนิเซโกะ
รถไฟจอดที่สถานีที่มีเครื่องหมาย "+", บางขบวนจอดที่สถานีที่มีเครื่องหมาย "◌", และทั้งหมดข้ามสถานีที่มีเครื่องหมาย "-".
โอตารุ – อาซาฮิกาวะ.
Kitaca รองรับในช่วงโอตารุ-อิวามิซาวะ แต่ช่วงอิวามิซาวะ-อาซาฮิกาวะ จะเริ่มดำเนินการในปี 2024 เช่นกัน
สหภาพเพื่อขบวนการประชาชน

สหภาพเพื่อขบวนการประชาชน  หรือชื่อเดิมเมื่อก่อตั้ง สหภาพเพื่อเสียงข้างมากของประธานาธิบดี ("Union pour la majorité présidentielle") เป็นอดีตพรรคการเมืองฝ่ายขวากลางของประเทศฝรั่งเศส ก่อตั้งเมื่อวันที่ 23 เมษายน ค.ศ. 2002 โดยฌัก ชีรัก อดีตประธานาธิบดี และอาแล็ง ฌูว์เป อดีตนายกรัฐมนตรีภายใต้การนำของชีรักในปีสมัยที่หนึ่ง 
การก่อตั้งพรรคเกิดจากการรวบร่วมตัวของพรรคที่มีอุดมการณ์ซีกกลางและขวาในสมัยของฌัก ชีรัก 
พรรคเคยได้รับเสียงข้างมากในสมัชชาแห่งชาติในการเลือกตั้งของปีค.ศ. 2002 และ 2007 แล้วเคยมีนีกอลา ซาร์กอซี ที่ลงเป็นผู้สมัครของพรรคในการเลือกตั้งประธานาธิบดีของปีค.ศ. 2007 ต่อมาในปีค.ศ. 2012 ซาร์กอซีเป็นผู้สมัครของพรรคอีกครั้ง แต่พ่ายแพ้ฟร็องซัว ออล็องด์ ผู้สมัครพรรคสังคมนิยม จากนั้นพรรคกลายเป็นฝ่ายค้าน
หลังจากเกิดวิกฤตการณ์ภายในหลายครั้งที่เริ่มต้นในปีค.ศ. 2012 นีกอลา ซาร์กอซี ประธานพรรคในขณะนั้น ได้เปลี่ยนชื่อพรรคเป็นเลเรปูว์บลีแก็ง ในปีค.ศ. 2015
ชี ซ็อก-จิน

ชี ซ็อก-จิน (ฮันกึล:지석진; เกิด 10 กุมภาพันธ์ พ.ศ. 2509) เป็นนักแสดงตลกและนักแสดงทางโทรทัศน์ชาวเกาหลีใต้ สำเร็จการศึกษาปริญญาตรีสาขาการบริหารธุรกิจจากมหาวิทยาลัยอาจู เขาเดบิวต์เป็นนักร้องในปี 2535 โดยออกซิงเกิลแรกคือ '난 알아요' (นันอาราโย) 
ชี ซ็อก-จิน มีชื่อเสียงอย่างมากเมื่อเขาเป็น MC หลักในรายการ Star Golden Bell ซึ่งออกอากาศตั้งแต่ปี 2547-2553 ปัจจุบันเขาเป็นสมาชิกหลักในรายการวาไรตีรันนิ่งแมน ร่วมกับ ยู แจ-ซ็อก, คิม จง-กุก, แกรี (คัง ฮี-ก็อน), ฮาฮา (ฮา ดง-ฮุน), ซง จี-ฮโย, และอี กวัง-ซู
วิญญาณ

วิญญาณ  ในทางปรัชญาหมายถึงสิ่งซึ่งเชื่อกันว่าเป็นสารัตถะของชีวิตมนุษย์ อาจรวมถึงสิ่งมีชีวิตประเภทอื่น ๆ ด้วย วิญญาณเป็นสิ่งที่ไม่เน่าเปื่อย เป็นอมตะ ศาสนาอับราฮัมเชื่อว่าเฉพาะมนุษย์เท่านั้นที่มีวิญญาณ มนุษย์จึงเป็นสิ่งมีชีวิตประเภทเดียวที่ไม่ตาย (ในส่วนวิญญาณ) และอาจไปรวมกับพระเป็นเจ้าได้ ขณะที่ศาสนาอื่น ๆ บางศาสนา เช่น ศาสนาเชนเชื่อว่าไม่เฉพาะมนุษย์แต่สิ่งมีชีวิตทุกชีวิตมีวิญญาณ ส่วนลัทธิวิญญาณนิยมเชื่อว่าทั้งสิ่งมีชีวิตและไม่มีชีวิต (เช่น แม่น้ำ ภูเขา) ล้วนมีวิญญาณทั้งสิ้น บางลัทธิเชื่อว่าโลกก็มีวิญญาณเรียกว่าวิญญาณโลก หรืออาตมันในศาสนาฮินดู
คำว่าวิญญาณ มักมีความหมายแนวเดียวกับจิต สปิริต และตัวตน
ศาสนาพุทธ พระพุทธเจ้าสอนว่า จิต มโน วิญญาณ คือสิ่งเดียวกัน มีสภาวะเกิดดับ
วิญญาณในศาสนาต่าง ๆ.
ศาสนาที่มีความเชื่อเรื่องวิญญาณอมตะ เรียกวิญญาณในชื่อต่าง ๆ ดังนี้
อี กวัง-ซู

อี กวัง-ซู (เกาหลี : 이광수) เป็นนักแสดงและนายแบบ ชาวเกาหลีใต้ สังกัดค่าย "KINGKONG entertainment" (นักแสดงร่วมค่าย ได้แก่ อี ดง-อุก, คิม บ็อม เป็นต้น) เขาได้เปิดตัวครั้งแรกในซีทคอม "Here He Comes" (2008) เขาเป็นที่จดจำในบทบาทของเขาในละครทีวีเกี่ยวกับการแพทย์ It's Okay, That's Love (2014), ภาพยนตร์สารคดี Neo-noir (2014), ภาพยนตร์ตลก Collective Invention (2015), ภาพยนตร์แอ็คชั่น Puck! (2016) และซิทคอม The Sound of Your Heart (2016) นอกเหนือจากการแสดง เขายังเป็นที่รู้จักในฐานะเป็น หนึ่งในสมาชิกประจำของรายการรันนิงแมน รายการวาไรตี้โชว์ ช่วง "Good Sunday" ของทางสถานีโทรทัศน์ SBS
ชีวิตการงาน.
อี กวัง-ซู เริ่มต้นอาชีพของเขาในฐานะนายแบบในปีพ. ศ. 2550 เขาได้แสดงตัวครั้งแรกในละครตลก Here Here Comes 2008 และ High Kick Through the Roof
ความนิยมของเขาเพิ่มขึ้นหลังจากเข้าร่วมรายการ รันนิงแมน ช่วง Good Sunday รายการ Good Sunday ของ SBS และได้รับฉายาว่า "Prince of Asia" (เจ้าชายแห่งเอเชีย) เนื่องจากมีแฟนคลับชาวต่างชาติเพิ่มมากขึ้น ในปี 2553 และ 2554 อีได้รับรางวัลในงาน SBS Entertainment Awards อวอร์ด ในฐานะ "New Star Award" และ "Best Newcomer in Variety" ตามลำดับ 
ในปี 2012 เขาได้รับบทบาทสนับสนุนในภาพยนตร์โรแมนติคคอมมิดี้เรื่อง Wonderful Radio และ All About My Wife และภาพยนตร์เรื่อง The Scent ต่อมาในปีเดียวกันเขาได้กลับมาพร้อมกับเพื่อนสนิท "ซงจุงกิ" ในภาพยนตร์เรื่อง The Innocent Man ทางทีวี
ในปี 2013 หลังจากที่ได้รับบทบาทสนับสนุนอีกครั้งใน A Wonderful Moment เขาได้พากย์เสียงตัวละครนำในเรื่อง Marco ในภาพยนตร์แอนิเมชั่น Maritime Police Marco เช่นเดียวกับ Running Man "ซงจีฮโย" เป็นเสียงของลูลู่
เขาได้เปิดเผยต่อสาธารณชนว่าเขาอยากจะเล่นเป็นนักสู้ในทีวีหรือภาพยนตร์และเขาสมปรารถนาของเขาเมื่อเขาได้รับบทเป็นเจ้าชายอิมเฮ (พี่ชายที่ชั่วร้ายกับกษัตริย์กวางแฮ) ในละครอิงประวัติศาสตร์ Goddess of Fire ปี 2013 ในขณะที่ถ่ายทำ เขาเข้าร่วมในแคมเปญการอนุรักษ์พลังงานควบคู่ไปกับนักแสดงหญิง คิมยูบิน
ในปี 2016 เขาได้แสดงนำใน Entourage ของ tvN ซึ่งเป็นซีรีส์เกาหลีที่สร้างใหม่ในอเมริกา จากนั้นเขาก็แคสซีรีส์ KBS เรื่อง The Sound of Your Heart จาก webtoon ที่มีชื่อเดียวกัน [31] ละครทางเว็บประสบความสำเร็จทั้งในเกาหลีใต้และจีนซึ่งได้รับความสนใจจาก Sohu TV มากถึง 100 ล้านคนและเป็นอันดับหนึ่งในบรรดาละครเกาหลีในเว็บไซต์
ในปี 2017 เขาได้รับเลือกให้เข้าร่วมในภาพยนตร์แอ็คชั่นคอมมิดี้เรื่อง The Accidental Detective ซีซั่น 2 ซึ่งสืบเนื่องจากความโด่งดังของ The Accidental Detective ในปี 2015 เขายังได้รับบท It's Okay, That's Love ซึ่งเป็นผลงานละคร ของ Noh Hee-kyung
เซเวนธ์สตาร์

เซเวนธ์สตาร์  เป็นสตูดิโออัลบั้มที่ 12 ของวงเฮฟวีเมทัล แบล็ค ซับบาธ วางขายในปี 1986 ในช่วงบันทึกแรกๆ โทนี อิออมมี ตั้งใจจะทำอัลบั้มเดี่ยวแต่ทางต้นสังกัด Warner Bros. Records ไม่ยอมและบังคับให้ทำอัลบั้มในนามของวง แบล็ค ซับบาธ
รายชื่อเพลง.
ทุกเพลงแต่งโดย Tony Iommi, เนื้อร้องโดย Glenn Hughes, Geoff Nicholls และ Jeff Glixman.
รียูเนียน

รียูเนียน  เป็นอัลบั้มบันทึกการแสดงสดของวงเฮฟวีเมทัล แบล็ค ซับบาธ เป็นอัลบั้มที่สมาชิกดั้งเดิมกลับมารวมตัวกันอีกครั้งประกอบไปด้วยOzzy Osbourne, Tony Iommi, Geezer Butler และ Bill Ward หลังจากปี 1979 ออซซี ออสบอร์น ออกจากวงไป และซิลเกิล "Iron Man" จากอัลบั้มนี้ก็ได้รับรางวัล Grammy Award for Best Metal Performance
เขตชูโอ (ซัปโปโระ)

เขตชูโอ  เป็นเขตหนึ่งในนครซัปโปโระ ในจังหวัดฮกไกโด โดย "เขตชูโอ" นั้น มีความหมายว่า "เขตศูนย์กลาง" หรือก็คือเขตชูโอเป็นศูนย์กลางในการบริการ บริหาร และเศรษฐกิจของนครซัปโปโระ
เขตชูโอมีย่านเศรษฐกิจที่สำคัญที่ชื่อว่า ซูซูกิโนะ ซึ่งผู้คนจะคึกคักในช่วงเวลาตอนเย็นเป็นต้นไป
ประวัติศาสตร์.
ใน ค.ศ. 1922 ซัปโปโระถูกจัดเป็นเมือง โดยในช่วงกลางของรัชสมัยสมเด็จพระจักรพรรดิโชวะ เทศกาลหิมะซัปโปโระครั้งที่ 1 ได้ถูกจัดขึ้น และในปี ค.ศ. 1971 สำนักงานเมืองซัปโปโระถูกจัดตั้งขึ้น
เขตชูโอถูกจัดตั้งขึ้นอย่างเป็นทางการในปีถัดมาจากการจัดโอลิมปิกฤดูหนาว 1972 ซึ่งนั่นเองทำให้ฐานะของซัปโปโระกลายเป็นนครใหญ่ที่กำหนดโดยรัฐบาล
อินทูเดอะวอยด์

อินทูเดอะวอยด์  เป็นซิงเกิลของวงแบล็ค ซับบาธ จากอัลบั้ม Master of Reality และมีศิลปินต่างๆที่นำเพลงนี้ไปคัพเวอร์ได้แก่ Kyuss, Sleep, Cavity, Exhorder, Lumsk, Soundgarden, Melvins, Monster Magnet, และ Orange Goblin ในปี 1993 Grammy Awards ได้มีการเปลี่ยนชื่อเพลงนี้เป็น "Into the Void (Sealth)" และได้รับการเสนอชื่อให้เป็นผลงานเพลงเมทัลที่ยอดเยี่ยมที่สุด
กลุ่มคอมมิวนิสต์ นิยมสาธารณรัฐ พลเมืองและนิเวศวิทยา

กลุ่มคอมมิวนิสต์, สาธารณรัฐนิยม และประชาชาติ  เป็นกลุ่มการเมืองหนึ่งในหกกลุ่มในวุฒิสภาฝรั่งเศส โดยเป็นกลุ่มที่นิยมซ้ายจัด โดยรวบรวมสมาชิกวุฒิสภาสังกัดพรรคคอมมิวนิสต์ฝรั่งเศส (PCF) และพรรคคอมมิวนิสต์แห่งเรอูนียง (PCR) และพรรค MUP ซึ่งเป็นพรรคการเมืองร่วมอุดมการณ์เดียวกัน
ในปัจจุบันมีสมาชิกในวุฒิสภาจำนวน 21 ที่นั่ง โดยมีประธานกลุ่มคือ นางนิโกล บอร์โว
อัครัฐ นิมิตรชัย

อัครัฐ นิมิตรชัย (ชื่อเล่น : อัค) เกิดวันอังคารที่ 16 เมษายน พ.ศ. 2528 จบมัธยมศึกษาจาก โรงเรียนเซนต์คาเบรียล และสำเร็จการศึกษาระดับปริญญาตรีจาก คณะเศรษฐศาสตร์ มหาวิทยาลัยธรรมศาสตร์
ประวัติ.
ก้าวเข้าสู่วงการบันเทิงจากการประกวดรายการ สุภาพบุรุษบอยแบนด์ ออกอากาศทาง ช่อง 3 และได้ร่วมแสดงในโฆษณาต่าง ๆ จนกระทั่งตัวแทนจากเอ็กแซ็กท์ให้ความสนใจ จึงเรียกอัคมาทำการคัดเลือก จนกระทั่งมีผลงานละครเรื่องแรกในสังกัดเอ็กแซ็กท์ คือ “ดอกโศก” รับบทเป็น “ภักดิ์ภูมิ” ออกอากาศทาง ช่อง 5
ผลงานที่ทำให้อัคกลายเป็นที่รู้จักมากขึ้นคือละครเรื่อง “เคหาสน์ดาว” ในบทบาทของ “ทวนธน” และผลงานเด่นที่เป็นที่รู้จักในวงกว้างคือ “แจ๊ค” จากละครเรื่อง บ่วงเสน่หา ในละครชุด เสน่หา Diary 
ผลงาน.
พิธีกร.
 โทรทัศน์ 
 ออนไลน์
กลุ่มสังคมนิยม นิยมนิเวศและนิยมสาธารณรัฐ

กลุ่มสังคมนิยม นิยมนิเวศและนิยมสาธารณรัฐ (SER) หรือชื่อเดิมว่ากลุ่มสังคมนิยม (SFIO/SOC) ระหว่าง ค.ศ. 1927–2015 และกลุ่มสังคมนิยมและนิยมสาธารณรัฐ (SOCR) เป็นกลุ่มการเมืองที่เป็นส่วนหนึ่งของวุฒิสภาฝรั่งเศสโดยมีสมาชิกในกลุ่มของสังกัดพรรคสังคมนิยมเป็นส่วนมาก
กลุ่มสังกัดพรรคนี้ได้ตั้งขึ้นในค.ศ. 1927 ภายใต้สาธารณรัฐฝรั่งเศสที่ 3 โดยมีสมาชิกจำนวน 14 ที่นั่งเท่านั้น กระทั้ง ค.ศ. 2011 กลุ่มได้รับเสียงข้างมากโดยสมบูรณ์ด้วยมีสมาชิกจำนวน 141 ที่นั่ง
ปัจจุบันมีจำนวนสมาชิก 64 ที่นั่ง
กลุ่มเลเรปูว์บลีแก็ง

กลุ่มเลเรปูว์บลีแก็ง (REP) หรือชื่อเดิมว่ากลุ่มสหภาพเพื่อขบวนการประชาชน (UMP) เป็นกลุ่มการเมืองที่เป็นส่วนหนึ่งของวุฒิสภาฝรั่งเศสโดยมีสมาชิกในกลุ่มของสังกัดพรรคเลเรปูว์บลีแก็งเป็นส่วนมาก
กลุ่มสังกัดพรรคนี้ได้ตั้งขึ้นอย่างเป็นทางการเมื่อวันที่ 10 ธันวาคม ค.ศ. 2002 จากการก่อตั้งพรรคสหภาพเพื่อขบวนการประชาชนในปีเดียวกัน โดยที่แรกมีสมาชิกจำนวน 167 ที่นั่งซึ่งเป็นเสียงข้างมากในสภาสูงในขณะนั้น
ในปัจจุบัน มีสมาชิกจำนวน 131 ที่นั่ง แล้วมีบรูโน่ เรอไตโยว์เป็นประธานกลุ่ม
รังสีเทราเฮิรตซ์

รังสีเทราเฮิรตซ์  ในวิชาฟิสิกส์ ประกอบด้วย คลื่นแม่เหล็กไฟฟ้าที่ถ่ายทอดที่ความถี่ในระดับเทราเฮิรตซ์ ตั้งแต่ 0.3 ถึง 3 เทราเฮิรตซ์ คำนี้เดิมใช้กับ รังสีแม่เหล็กไฟฟ้าที่ความถี่ระหว่างขอบความถี่สูงของแถบไมโครเวฟ ที่ 300 จิกะเฮิรตซ์ (3×1011 Hz) และขอบความยาวคลื่นยาวของแสงอินฟราเรดไกล 3,000 จิกะเฮิรตซ์ (3×1012 Hz) ในความยาวคลื่น พิสัยนี้ตรงกับอินฟราเรด 0.1 มม. (หรือ 100 ไมโครเมตร) ถึงไมโครเวฟ 1 มม. 
เพราะรังสีเทราเฮิรตซ์เริ่มที่ความยาวคลื่นหนึ่งมิลลิเมตรไปจนถึงความยาวคลื่นที่สั้นกว่า บางครั้ง จึงเรียกอย่างไม่เป็นทางการว่า แถบใต้มิลลิเมตร (submillimeter band) และเรียกรังสีของมันว่า คลื่นใต้มิลลิเมตร (submillimeter wave) โดยเฉพาะอย่างยิ่งในวิชาดาราศาสตร์
รังสีเทราเฮิรตซ์
รังสีเทราเฮิรตซ์ หรือเรียกอีกชื่อหนึ่งว่า เทระเฮิรตซ์ เป็นคลื่นแม่เหล็กไฟฟ้าที่ครอบคลุมย่านความถี่ตั้งแต่ 0.3-10 เทระเฮิรตซ์ (1 เทระเฮิรตซ์ เท่ากับ 1012เฮิร์ท) มีสมบัติเช่นเดียวกับคลื่นวิทยุที่สามารถทะลุผ่านวัสดุต่าง ๆ หลากหลายชนิด เช่น วัตถุเป็นผงคล้ายแป้ง ไวนิล กระดาษ ไขมัน ไม้ พลาสติกหิน เซรามิก หมอก เฆม ควัน แต่วัสดุที่ไม่สามารถทะลุผ่าน ได้แก่ น้ำ และ โลหะต่าง ๆ รังสีเทราเฮิรตซ์เป็นสมบัติเดียวกับรังสีเอกซ์ ข้อแตกต่างจากรังสีเอกซ์ คือ เทระเฮิรตซ์ ไม่ทำอันตรายต่อสิ่งของที่มัน เคลื่อนที่ผ่านด้วยการกระตุ้นด้วยรังสี (irradiation) มีการดูดกลืนปานกลาง ส่วนรังสีเอกซ์ มีอำนาจการทะลุผ่านที่สูงกว่า แรงกว่า ความเข้มที่มากกว่ารังสีเทราเฮิรตซ์ซึ่งปัจบันนี้การพัฒนาเครื่องกำเนิดเทระเฮิรตซ์มีมาใช้ได้อย่างแพร่หลาย เนื่องจากมีราคาที่ถูกจนสามารถนำมาใช้งานได้อย่างแพร่หลาย
การใช้ประโยชน์จากเทระเฮิรตซ์ มีอยู่หลายด้าน
ทางการแพทย์ ใช้ตรวจสอบความหนาแน่นของเนื้อเยื่อที่อาจกลายเป็นมะเร็ง ตรวจสอบเนื้อเยื่อที่มีไขมันสูงแต่น้ำต่ำ ตรวจวินิจฉัย แพทย์ไม่ต้องกังวลผลกระทบที่มีต่อดีเอ็นเอของคนไข้
ทางการศึกษาประวัติศาสตร์ ใช้ตรวจสอบหลักฐานชิ้นส่วนทางประวัติศาสตร์และโบราณคดี
ทางการสื่อสารนำมาใช้ในการสื่อสารระหว่างยานอวกาศกับสถานีบนพื้นโลก หรือระหว่างดาวเทียมกับ ดาวเทียม
ทางการอุตสาหกรรม ใช้ตรวจสอบหีบห่อ บรรจุภัณฑ์ ในอุตสาหกรรม 
ทางการรักษาความปลอดภัยใช้ในการตรวจสอบการลักลอบนำสารเสพติด ยาผิดกฎหมายผ่านเข้าหรือออกระหว่างประเทศ ตรวจสอบการลักลอบส่งสารเสพติด หรือ ยาผิดกฎหมายผ่านทางไปรษณีย์ด้วยการบรรจุ ในซองจดหมาย 
http://www0.tint.or.th/nkc/nkc53/content/nstkc53-004.html
โตโยต้า ลีกคัพ รอบคัดเลือก 2553

ฟุตบอล "โตโยต้า ลีกคัพ 2553" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยมี 7 สโมสร คือ ฉะเชิงเทรา ,เพชรบูรณ์ ,อุทัยธานี ฟอเรสท์ ,กาฬสินธุ์ ,นครพนม ,ภูเก็ต และยะลาเป็นสโมสรที่จับสลากได้เข้ารอบแรก(64 ทีม)
ภาคกลางและภาคตะวันออก.
รอบคัดเลือก.
 สโมสรที่จับสลากได้เข้ารอบแรก 
ภาคเหนือ.
รอบคัดเลือก.
 สโมสรที่จับสลากได้เข้ารอบแรก 
ภาคตะวันออกเฉียงเหนือ.
รอบคัดเลือก.
 สโมสรที่จับสลากได้เข้ารอบแรก 
ภาคใต้.
รอบคัดเลือก.
 สโมสรที่จับสลากได้เข้ารอบแรก
มิวสิคครีม

มิวสิคครีม  เป็นอดีตค่ายเพลงย่อยในเครือบริษัท จีเอ็มเอ็ม แกรมมี่ โดยมีฉันทนา ศรีอนุชาตเป็นผู้บริหาร ผลิตผลงานแนวเพลงหลากหลายจากนักร้องเสียงคุณภาพ โดยมีแนวคิด "ถ้าครีมคือส่วนที่ดีที่สุด เข้มข้นที่สุด นักร้องของมิวสิคครีม ก็เป็นนักร้องที่เสียงเข้มข้นไม่แพ้คุณภาพเพลง" ปัจจุบันได้ปิดทำการเมื่อเดือน สิงหาคม 2565 และรวมถึงช่องยูทูบ ของมิวสิคครีม ก็ถูกลบในวันเดียวกัน
ในปี 2544 มิวสิคครีมเปิดตัวศิลปินเบอร์แรกของค่ายด้วย บัวชมพู ฟอร์ด กับอัลบั้ม Buachompoo
อากาบิระ

อากาบิระ  เป็นนครที่ตั้งอยู่ทางตอนกลางของกิ่งจังหวัดโซราจิ จังหวัดฮกไกโด ประเทศญี่ปุ่น
เป็นเมืองที่ตั้งอยู่ในลุ่มแม่น้ำโซราจิ เมืองนี้ครั้งหนึ่งเคยเป็นเมืองเหมืองถ่านหินที่เจริญรุ่งเรือง ได้รับการยกฐานะเป็นเทศบาลนครเมื่อ 1 กรกฎาคม ค.ศ. 1954 มีประชากรเมื่อ ค.ศ. 1960 จำนวน 59,430 คน หลังจากที่เหมืองปิดตัวลง จำนวนประชากรก็ลดลงอย่างต่อเนื่อง มีความพยายามที่จะสร้างเศรษฐกิจท้องถิ่นขึ้นใหม่โดยมุ่งเน้นไปที่การท่องเที่ยวที่ใช้ประโยชน์จากมรดกทางอุตสาหกรรมเหมืองถ่านหิน นอกจากนี้ ยังมีจุดตั้งแคมป์และบ่อน้ำพุร้อน
ในวัฒนธรรมสมัยนิยม.
ฉากสำคัญในภาพยนตร์เรื่อง "สุดทางรัก" ที่ได้รับรางวัลออสการ์ ค.ศ. 2021 ถ่ายทำในอากาบิระ ซึ่งได้รับความสนใจจากผู้เข้าชม
ซอนญ่า สิงหะ

ซอนญ่า สิงหะ (เกิด 8 เมษายน พ.ศ. 2537) ชื่อเล่น แคท เป็นนักแสดง นักร้อง และเซเลบริตี้ชาวไทย เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คนคือ เธอและภิรญา สิงหะ ในปี 2556 เธอได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 มีผลงานละครเรื่องแรกคือ "คือหัตถาครองพิภพ"
ประวัติ.
ซอนญ่า สิงหะ ชื่อเล่น แคท เป็นนักร้อง นักแสดงชาวไทย จบการ ศึกษาระดับมัธยมศึกษาจากโรงเรียนเซนต์โยเซฟคอนเวนต์ และระดับปริญญาตรี คณะมนุษยศาสตร์ สาขาภาษาจีน มหาวิทยาลัยศรีนครินทรวิโรฒ   
มีเชื้อสายไทยจีนจากบิดา และเลบานีสจากมารดา (ลูกเสี้ยวเลบานอล) 
เคยเป็นศิลปินรุ่นที่ 2 กับแพท ภิรญา สิงหะ (น้องสาว) จากค่ายเพลงกามิกาเซ่ ในสังกัด อาร์เอส โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ จากเพลง "KamiKaze Wave" ในเดือนมีนาคม พ.ศ. 2553 โดยที่ก่อนหน้านั้นทั้งสองเคยร่วมแสดงในมิวสิกวิดีโอเพลง "รักฉันเรียกว่าเธอ" ซึ่งเป็นเพลงรวมของค่ายกามิกาเซ่ในปี พ.ศ. 2551 มาก่อน หลังจากนั้นได้ร่วมขึ้นแสดงในคอนเสิร์ตรวมศิลปินของค่ายในชื่อ KamiKaze Wave Concert เมื่อวันที่ 26 มิถุนายน พ.ศ. 2553 ต่อมามีซิงเกิลแรกตามมาในชื่อเพลง "ไม่ชอบผู้ชาย" ในปีเดียวกัน ช่วงปลายเดือนมกราคม พ.ศ. 2554 ได้มีซิงเกิลที่ 2 คือ "คนขี้ลืม ไม่ลืมเธอ" และช่วงปลายเดือนมิถุนายน พ.ศ. 2554 มีซิงเกิ้ลที่ 3 คือ "เริ่มวันไหน...จบวันวันนั้น" ในกลางปี พ.ศ. 2555 แคท แพท ได้ออกอัลบั้มใหม่ชื่อว่า Front row 
ปัจจุบัน ทั้งสองไม่ได้ทำเพลงกับค่ายกามิกาเซ่แล้ว เนื่องจากหมดสัญญา แคทได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 ละครเรื่องแรก คือ "คือหัตถาครองพิภพ" รับบท "พราวพิลาส"
ปัจจุบันแต่งงานกับ ภัทร บุญญลักษม์ เมื่อวันที่ 12 มีนาคม พ.ศ. 2566 
มีบุตรสาวด้วยกัน 1 คน ชื่อ ดริญ่า บุญญลักษม์ หรือ น้องดาริน เกิดเมื่อวันที่ 10 กุมภาพันธ์ พ.ศ. 2567
เจน ซีมอร์

เจน ซีมอร์ (c. 1507/1508 – 24 ตุลาคม 1537) เป็นธิดาของเซอร์จอห์น ซีมอร์ และมาร์เกอรี เวนต์เวิร์ท หลังการทรงงานในฐานะนางสนองพระโอษฐ์ของพระนางแคเธอรินพระราชินีพระองค์แรก
และ
พระนางแอนน์ บุลินพระราชินีพระองค์ที่สอง
ในพระเจ้าเฮนรี่ที่ 8 แห่งอังกฤษ
พระองค์ก็ทรงดึงดูดความสนใจจากพระเจ้าเฮนรี่
ในฐานะสมเด็จพระราชินี เจนทรงเคร่งขรึมและไว้พระองค์ มีนางพระกำนัลเพียงไม่กี่คนคอยสนองงาน 2 คนในจำนวนนั้นคือน้องสาวและน้องสะใภ้ของพระองค์ ใน พ.ศ. 2079 พระนางเจนทรงเริ่มที่จะมีบทบาททางการเมือง หากแต่ทรงถูกพระเจ้าเฮนรีเตือนว่า "อย่าลืมว่าราชินีองค์ก่อนถูกตัดหัวเพียงเพราะวุ่นวายทางการเมือง" พระนางเจนมีพระประสูติกาล เจ้าชายเอ็ดเวิร์ด (พระเจ้าเอ็ดเวิร์ดที่ 6 แห่งอังกฤษ) และสวรรคตหลังจากนั้น
มีคนบางคนกล่าวไว้ว่า เจน ซีมอร์ เป็นพระราชินีที่พระเจ้าเฮนรีที่ 8 รักอย่างแท้จริง และทรงโปรดปรานมากที่สุด พระองค์ไม่เคยรักใครอย่างจริงจังอีกเลยหลังจากพระนางสิ้นพระชนม์ พระราชินีเจน ซีมอร์ ก็ทรงไม่เคยทำให้พระองค์ผิดหวัง โดยการประสูติพระราชโอรส
แต่มีบางข้อมูลกล่าวไว้ว่า พระนางทรงประสูติพระราชธิดา ซึ่งก็คือ เลดีเจน เกรย์ โดย ลอร์ดเฮิร์ตฟอร์ด และ มาร์ชันเนสแห่งดอร์เส็ท วางแผนสลับตัว
ที่แฮมป์ตันคอร์ต มีนางข้าหลวงของเจ้าหญิงฟรันเซส (พระราชนัดดาของเฮนรี่ที่ 8) ที่ถูกกษัตริย์ล่วงเกินจนตั้งครรภ์ตอนที่ทรงเมามายไม่ได้สติ แต่หลังจากนั้นแม้แต่ชื่อของนางข้าหลวงผู้นั้นก็มิได้ผ่านเข้าไปในพระกรรณอีก โดยนางคลอดลูกชาย ซึ่งต่อมาคือพระเจ้าเอ็ดเวิร์ดที่ 6 แต่นางได้เสียชีวิตหลังคลอดบุตร
อันนาแห่งคลีฟส์

อันนาแห่งคลีฟส์ หรือพระนามในภาษาอังกฤษ แอนน์แห่งคลีฟส์ (22 กันยายน ค.ศ. 1515 – 16 กรกฎาคม ค.ศ. 1557) เป็นพระมเหสีองค์ที่ 4 ในพระเจ้าเฮนรีที่ 8 แห่งอังกฤษ ระหว่างวันที่ 6 มกราคม – 9 กรกฎาคม ค.ศ. 1540
อันนาประสูติเมื่อวันที่ 22 กันยายน ค.ศ. 1515 เป็นธิดาในจอห์นที่ 3 ดยุกแห่งคลีฟส์ ผู้ครองดัชชีแห่งคลีฟส์ในประเทศเยอรมนี/ประเทศเนเธอร์แลนด์ปัจจุบัน จากพระสาทิสลักษณ์ที่ปรากฏในพิพิธภัณฑ์ลูฟว์ ประเทศฝรั่งเศส จะเห็นได้ว่าแอนน์มีบาดแผลทั่วทั้งพระองค์ เชื่อกันว่าเป็นเพราะโรคอีสุกอีใส แอนน์และเฮนรีที่ 8 ทรงเป็นลูกพี่ลูกน้องกัน 7 ชั้นผ่านทางพระเจ้าจอห์นที่ 2 แห่งฝรั่งเศส
พระนางถูกถอดลงจากยศ "สมเด็จพระราชินี" และทรงดำรงพระอิสริยยศ "เจ้าหญิง" แห่งอังกฤษแทน พระสวามีตรัสเรียกพระองค์ว่า "น้องสาว" แอนน์ทรงเป็นอัครมเหสีเพียงพระองค์เดียวที่ดำรงพระชนม์อยู่จนถึงรัชสมัยของสมเด็จพระราชินีนาถแมรีที่ 1 แห่งอังกฤษ
แคเทอริน เฮาเวิร์ด

สมเด็จพระราชินีแคเทอรินแห่งอังกฤษ เดิมชื่อ แคเทอริน เฮาเวิร์ด (Catherine Howard) เสด็จพระราชสมภพราว ค.ศ. 1523 สวรรคต 13 กุมภาพันธ์ ค.ศ. 1542 เป็นสมเด็จพระราชินีอัครมเหสีพระองค์ที่ 5 ของพระเจ้าเฮนรีที่ 8 แห่งอังกฤษ และบางครั้งบางคราวเป็นที่รู้จักจากพระราชสมัญญาที่องค์กษัตริย์ทรงพระราชดำรัสเรียกว่า "my beauty rose" พระองค์เป็นธิดาของลอร์ดเอ็ดมัด เฮาเวิร์ด บุตรของดยุคแห่งนอฟอล์ค ซึ่งมีศักดิ์เป็นพี่ชายแท้ ๆ ของเลดี้เอลิซาเบธ ฮอร์เวิร์ดซึ่งเป็นมารดาของพระนางแอนน์ โบลีน พระราชินีพระองค์ที่ 2 ของพระเจ้าเฮนรีที่ 8 แห่งอังกฤษ
แคเทอรินทรงเสกสมรสกับพระเจ้าเฮนรีที่ 8 ในวันที่ 28 กรกฎาคม ค.ศ. 1540 ที่พระราชวังโอตแลนด์ แทบจะทันทีหลังพระพระเจ้าเฮนรีที่ 8 ทรงหย่าขาดจากพระราชินีแอนน์แห่งคลีฟ ซึ่งในขณะนั้น พระเจ้าเฮนรี่ ที่ 8 กับพระนาง ทรงมีอายุต่างกัน 20 กว่าปี พระราชินีแคเทอรินทรงถูกสำเร็จโทษภายหลังจากการเสกสมรสไม่ถึง 2 ปี เนื่องจากคบชู้กับ โทมัส คัลเปเปอร์ พระราชดำรัสสุดท้ายคือ
"I die a Queen, but I would rather have died the wife of Culpepper."
"เราตายอย่างพระราชินีองค์หนึ่ง แต่เราจะพึงพอใจมากกว่าหากเราตายในฐานะภรรยาของคัลเปเปอร์"
พระราชินีแคเทอริน ถูกสำเร็จโทษในวันที่ 13 กุมภาพันธ์ ค.ศ. 1542 พระศพถูกฝังไว้ให้พื้นโบสถ์เซนต์ปีเตอร์ เคียงข้างกับพระราชินีแอนน์ โบลีน
กลุ่มรณรงค์เพื่อประชาธิปไตยและสังคมแห่งยุโรป

กลุ่มสังคมนิยม (RDSE) เป็นกลุ่มการเมืองในวุฒิสภาฝรั่งเศส ที่ร่วมอุดมการณ์แบบเสรีนิยมประชาธิปไตย (ฝ่ายซ้าย)
ในปัจจุบันมีสมาชิกในวุฒิสภาจำนวนทั้งสิ้น 17 ที่นั่ง ประกอบด้วยวุฒิสภาจากพรรคฝ่ายซ้าย จำนวน 11 ที่นั่ง พรรคสหภาพเพื่อขบวนการประชาชน จำนวน 1 ที่นั่ง พรรคขบวนการพลเมืองและพลรัฐ จำนวน 1 ที่นั่ง พรรคสังคมนิยม จำนวน 2 ที่นั่ง และวุฒิสภาฝ่ายซ้ายอิสระอีกจำนวน 2 ที่นั่ง โดยมีประธานกลุ่มคือ ฌัค เมซาร์
โรคไตจากเบาหวาน

โรคไตจากเบาหวาน  เป็นโรคไตเรื้อรังอย่างหนึ่งซึ่งมีการดำเนินโรคแบบเป็นมากขึ้นเรื่อยๆ เกิดจากความผิดปกติของหลอดเลือดแดงฝอยในโกลเมอรูลัสของไต มีลักษณะเฉพาะคือมีอาการเป็นแบบกลุ่มอาการเนโฟรติกและโรคโกลเมอรูลัสแข็ง (glomerulosclerosis) เป็นผลมาจากการเป็นเบาหวานมานาน และเป็นข้อบ่งชี้ของการทำการฟอกไตอันดับต้นๆ ในประเทศตะวันตก